கேள்வி: ஈசல் பிடித்தல் பற்றி நீங்கள் என்ன அறிந்துள்ளீர்கள்?
பதில்: ஈசல் என்பது கறையான் அரசிப்பூச்சி இனபெருக்கத்திற்காக இடும் தனிவகை முட்டைகளிலிலிருந்து வெளிவரும் பூச்சியாகும். இவை தம் தாய்ப்புற்றிலிருந்து மொத்தமாக வெளியேறி தனித்தனி கறையான் கூட்டங்களைத் தோற்றுவிக்கச் செல்கின்றன. அவ்வேளையில் இவற்றை மக்கள் உணவுக்காகப் பிடிப்பதை ஈசல் பிடித்தல் என்பர்.
கேள்வி: ஈசல் பிடித்தல் - ஈசல் உற்பத்தியாகும் காலம் என்பது என்ன?
பதில்: ஈசல் பங்குனி, சித்திரை மாதங்களில் புற்றிலுள்ள கறையாண்கள் இணைசேர்ந்து சிறப்புத்தன்மை வாய்ந்த முட்டைகளை இடுகின்றன. அவை பொரிந்து ஈசல்கள் வெளி வருகின்றன. அப்போது அவை மிகச்சிறியதாக நான்கு சிறகுகளுடன் வெள்ளை நிறத்தில் இருக்கும். அவை புற்றிலுள்ள தாவர உணவை உண்டு ஆடி, ஆவணி மாதங்களில் முழு வளர்ச்சியை அடைகின்றன. அதாவது இணை சேர்வதற்கான பருவத்தை அடைகின்றன. அந்நிலையில் அவை பழுப்பு நிறமாக காணப்படும்.
கேள்வி: ஈசல் பிடித்தல் - ஈசல் வெளியேறும் காலம் குறித்து விரிவாக சொல்லுங்கள்.
பதில்: மழை பெய்யும் ஆடி, ஆவணி, புரட்டாசி மாதங்களில் புற்றை விட்டு வெளியேறும். இவ்வாறு வெளியேறும் காலம் நாட்டுக்கு நாடு பருவகாலம், மழைபொழிவு ஆகியவற்றைப் பொறுத்து மாறுபடும்.
கேள்வி: ஈசல் பிடித்தல் - ஈசல் வெளியேறத் தேவையான காரணிகள் என்பது என்ன?
பதில்: ஈசல்கள் நான்கு இறகுகளை பெற்றிருக்கும். அந்த சிறகுகளை கொண்டு ஈசல்களால் காற்றை எதிர்கொண்டு பறக்க இயலாது. காற்று வீசாத அமைதியான நேரத்தில்தான் அவை புற்றை விட்டு வெளியேறும். புற்றிலிருந்து வெளியேறும் ஈசல்கள் புற்றின் அருகிலேயே விழுந்து ஒரு புதுப்புற்றை உண்டாக்குமானால் இடநெருக்கடி, உணவு போட்டி ஆகியவை ஏற்படும். ஆகவேதான் அவை பறந்து சென்று தூரத்தில் இறங்கி புற்றை உண்டாக்க முயல்கின்றன.
கேள்வி: ஈசல் பிடித்தல் - ஈரப்பதம் என்பது என்ன?
பதில்: ஈசல்கள் புற்றை விட்டு வெளியேறி பறந்து பின் பூமியை அடைந்து தன் சிறகுகளை உதிர்த்து விட்டு தன் இணையை தேடி கண்டுபிடித்து பூமிக்குள் நுழைய வேண்டும் அதற்கு பூமி நல்ல ஈரப்பதத்துடன் இருக்கவேண்டும்.
கேள்வி: ஈசல் பிடித்தல் - ஈசல் பிடித்தல் பற்றி தகவல் சொல்.
பதில்: ஈசலை வெளியேற்ற செல்கள் புற்றின் மேல் பகுதியில் ஒன்று முதல் இரண்டு அங்குல நீளத்தில் சற்று மேடாக வாயில் அமைத்து கட்டியிருக்கும். அதை வருவு என அழைக்கின்றனர். நிலம் ஈரமாக உள்ள நாட்களில் இரவு நேரத்தில் செல்கள் அந்த வாய்களை திறந்து வைத்து வானிலை கண்காணிக்கும். தகுந்த நேரத்தில் ஈசல்களை வெளியேற்றும். ஈசல் பிடிப்போர் பகலில் புற்று இருக்கும் இடத்தை அடையாளம் கண்டு வருவு கட்டியிருப்பதை உறுதி செய்துகொள்வர். வருவுகளின் எண்ணிக்கையைக் கொண்டு புற்றிலிருக்கும் ஈசலின் அளவை மதிப்பிடுவர்கள். ஈசல் கொட்டை என்ற ஒரு வகை கொட்டையையும் பெருமருந்துக் கொடியின் வேரையும் வறுத்துப் பொடிசெய்து சிறு குப்பியில் அடைத்துகொள்வர். இரவில் கூண்டு விளக்கு எடுத்துகொண்டுப் புற்றை அடைந்து புற்றின் மீது பொடியைத் தூவிக் காத்திருப்பர். பொடியின் மணத்தால் கவரப்படும் ஈசல்கள் விளக்கு ஒளியால் ஈர்க்கப்பட்டு வெளியேறும். புற்றின் அருகில் வட்ட வடிவில் குழி வெட்டி அதன் குறுக்கே இரு குச்சிகளை வைத்து அதன் மீது கூண்டு விளக்கை வைத்து விடுவர். விளக்கைச் சுற்றிப் பறக்கும் ஈசல்கள் குழியில் விழுந்துவிடும். அவற்றை பைகளில் சேகரித்து எடுத்து வருவர்.
கேள்வி: ஈசல் பிடித்தல் - ஈசலைப் பக்குவம் செய்தல் என்பது என்ன?
பதில்: ஈசலைச் சாக்குபையில் போட்டு வாய்பகுதியை ஒருவரும் அடிப்பகுதியை மற்றொருவரும் பிடித்துகொண்டு முன்னும் பின்னும் இழுத்து குலுக்குவர். அவ்வாறு ஆட்டும் போது ஈசலின் இறகுகள் உதிர்ந்துவிடும். பின் முறத்திலிட்டு புடைத்து இறகுகளை நீக்கி விடுவர்.
கேள்வி: ஈசல் பிடித்தல் - கருவிநூல் பற்றி நீங்கள் என்ன அறிந்துள்ளீர்கள்?
பதில்: *பாலசுப்பிரமணியம், இரா, தமிழர் நாட்டு விளையாட்டுகள், உலகத் தமிழாராய்ச்சி நிறுவனம், சென்னை வெளியீடு, 1980 பகுப்பு:சிறுவர் விளையாட்டுகள் பகுப்பு:தமிழர் விளையாட்டுகள் பகுப்பு:பூச்சிகள்